Komission asetus (EY) N:o 631/2003, annettu 7 päivänä huhtikuuta 2003, neuvoston asetuksen (EY) N:o 1638/98 soveltamista koskevista yksityiskohtaisista säännöistä annetun neuvoston asetuksen (EY) N:o 1334/2002 muuttamisesta oliivialan toimijaorganisaatioiden hyväksymisedellytysten ja markkinointivuosia 2002/2003 ja 2003/2004 koskevien toimintaohjelmien osalta



Virallinen lehti nro L 092 , 09/04/2003 s. 0006 - 0006



Komission asetus (EY) N:o 631/2003, annettu 7 päivänä huhtikuuta 2003, neuvoston asetuksen (EY) N:o 1638/98 soveltamista koskevista yksityiskohtaisista säännöistä annetun neuvoston asetuksen (EY) N:o 1334/2002 muuttamisesta oliivialan toimijaorganisaatioiden hyväksymisedellytysten ja markkinointivuosia 2002/2003 ja 2003/2004 koskevien toimintaohjelmien osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä annetun asetuksen N:o 136/66/ETY muuttamisesta 20 päivänä heinäkuuta 1998 annetun neuvoston asetuksen (EY) N:o 1638/98(1), sellaisena kuin se on muutettuna asetuksella (EY) N:o 1513/2001(2), ja erityisesti sen 4 a artiklan 4 kohdan a ja c alakohdan, sekä katsoo seuraavaa: (1) Komission asetuksessa (EY) N:o 1334/2002(3), sellaisena kuin se on muutettuna asetuksella (EY) N:o 1965/2002(4), vahvistetaan markkinointivuosiksi 2002/2003 ja 2003/2004 säännöt, jotka koskevat oliivialan toimijaorganisaatioiden hyväksymistä ja toimintaohjelmia asetuksen (EY) N:o 1638/98 4 a artiklassa säädetyn yhteisön rahoitusosuuden myöntämiseksi. Järjestelyn hallinnon yksinkertaistamiseksi ja alan organisaatioiden laajan osallistumisen edistämiseksi on syytä mukauttaa oliivialan tuottajaorganisaatioiden liittojen eräitä hyväksymisedellytyksiä. (2) Koska toimintaohjelmien rahoitusta koskeva järjestely on uusi, niiden luonnosten laatiminen edellyttää oliivialan hyväksytyiltä toimijaorganisaatioilta huomattavia valmistelutöitä. Näin ollen olisi säädettävä asetuksessa (EY) N:o 1334/2002 tarkoitettujen määräaikojen siirtämisestä. (3) Asetus (EY) N:o 1334/2002 olisi muutettava vastaavasti. (4) Tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1334/2002 seuraavasti: 1) Korvataan 2 artiklan 3 kohta seuraavasti: "3. Asetuksen N:o 136/66/ETY 20 c artiklan nojalla hyväksyttyjä oliivialan tuottajaorganisaatioita ja niiden liittoja sekä muita jäsenvaltion hyväksymiä oliivialan toimijaorganisaatioita, jotka jättävät toimintaohjelman 5 artiklan mukaisesti, pidetään tämän asetuksen nojalla hyväksyttyinä, jos ne täyttävät 1 ja 2 kohdassa tarkoitetut perusteet, sanotun kuitenkaan rajoittamatta tämän asetuksen 10 artiklan 1 kohdan säännösten soveltamista. Tuottajaorganisaatioiden liittoihin voi kuitenkin kuulua jäseninä muita kuin a alakohdan nojalla hyväksyttyjä tuottajaorganisaatioita joko enintään 10 prosenttia tai enintään 7 tuottajaorganisaatiota." 2) Korvataan 3 artiklan 1 kohdassa ilmaisu "31 päivänä maaliskuuta 2003" ilmaisulla "31 päivänä toukokuuta 2003". 3) Korvataan 5 artiklan 2 kohdan ensimmäisessä alakohdassa ilmaisu "31 päivänä maaliskuuta 2003" ilmaisulla "31 päivänä toukokuuta 2003". 4) Korvataan 6 artiklan 3 kohdan ensimmäisessä alakohdassa ilmaisu "31 päivänä toukokuuta 2003" ilmaisulla "31 päivänä heinäkuuta 2003". 5) Korvataan 11 artiklan 2 kohdan ensimmäisessä ja toisessa alakohdassa ilmaisu "30 päivää kesäkuuta 2003" ilmaisulla "5 päivää syyskuuta 2003". 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan 31 päivästä maaliskuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä huhtikuuta 2003. Komission puolesta Franz Fischler Komission jäsen (1) EYVL L 210, 28.7.1998, s. 32. (2) EYVL L 201, 26.7.2001, s. 4. (3) EYVL L 195, 24.7.2002, s. 16. (4) EYVL L 300, 5.11.2002, s. 4.